Boererate.com: Baba badtyd en velsorg
Baba badtyd en velsorg
Kenners van die Mayo Clinic in Amerika het sekere aanbevelings gemaak as dit kom by die bad van 'n baba. Die Mayo Clinic word internasionaal erken as leiers op die gebied van gesondheidsorg.
Die aanbevelings van hulle sentrum vir kindersorg is daarop gemik om velsorg by babas te verbeter. Die volgende wenke hou nie net die baba se vel skoon en gesond nie, maar maak badtyd ook 'n lekker tyd vir baba:
Dit word nie aanbeveel dat die baba elke dag gebad word nie. Elke tweede dag is genoeg om die velletjie skoon te hou. Op die dae wat die baba nie gebad word nie kan jy net die gesiggie en vel versigtig afvee met 'n klam lappie. Hulle beveel af jy vee die ooglede af vanaf die binneste hoek na buite. Het jy geweet jy kan 'n baba sy eerste bad gee sodra die liggaamstemperatuur en asemhalingstelsel gestabiliseer het. Dit is omtrent ses uur na geboorte.
Laat sak die baba tot by die nek in die water. Dit help die baba om sy liggaamstemperatuur te handhaaf. Die water moet nie warmer as 48°C wees nie. Gewone skoon water is voldoende om die baba skoon te maak. 'n Baba se vel is baie sensitief en is vatbaar vir infeksie.
Doeke moet elke 2 tot 4 uur omgeruil word of net nadat dit vuilgemaak is. Maak die boude skoon met gewone kraanwater en 'n sagte lappie. As jy ‘baby wipes’ gebruik, sorg dat dit nie alkohol bevat of middels wat allergieë kan veroorsaak nie. Los die boudjies soms sonder doek om die vel lekker droog te maak.
Vir luieruitslag word room wat sink-oksied bevat aanbeveel. As die room nie help nie moet jy 'n dokter gaan spreek.